Erik Černák

Erik Černák (* 28. máj 1997, Košice) je slovenský hokejový obranca, ktorý aktuálne hrá v tíme Tampa Bay Lightning v National Hockey League (NHL). V drafte NHL v roku 2015 si ho z celkového 43 miesta vybral tím Los Angeles Kings.

V roku 2021 získal ocenenie Hokejista roka Slovenska. Jeho bratrancom je hokejista Christián Jaroš.

 Klubový hokej 

Erik Černák je odchovancom HC Košice. V sezóne 2012/13 prestúpil z HC Košice do klubu HC Slovan Bratislava, kde hral v juniorských mužstvách a po skončení Majstrovstiev sveta v ľadovom hokeji hráčov do 20 rokov 2013 sa zapojil do projektu HK Orange 20, s ktorým hral zápasy proti tímom druhej najvyššej hokejovej súťaže na Slovensku. V sezóne 2013/14 sa vrátil do HC Košice, kde absolvoval ako 16-ročný prípravu s A-tímom. Začiatkom septembra sa opäť zapojil do projektu HK Orange 20, kde hral až do Majstrovstiev sveta v ľadovom hokeji hráčov do 20 rokov 2014 proti tímom Tipsport extraligy. Po skončení MS U20 sa vrátil do A-tímu Košíc, s ktorým vyhral základnú časť Tipsport extraligy a neskôr aj Slovnaft play-off, čím sa stal ako 16-ročný majstrom Slovenska seniorov v ľadovom hokeji. Finále play-off však neodohral kvôli nominácii na Majstrovstvá sveta v ľadovom hokeji hráčov do 18 rokov 2014, kde bol kapitánom výberu.

V ďalšej sezóne bol Černák už stabilným členom A tímu Košíc. Začiatkom sezóny za tím odohral všetkých 6 zápasov základnej časti novobnovenej ligy majstrov. Košice v nej odohrali kvalitné zápasy, ktoré skončili vždy rozdielom gólu a postup do play-off im ušiel len tesne. Neskôr v priebehu sezóny vytvoril prvú obrannú dvojicu s vtedajším kapitánom Martinom Štrbákom, pri ktorom získaval skúsenosti a stal sa kľúčovým obrancom tímu. Na prelome rokov 2014 - 2015 odohral svoje druhé Majstrovstvá sveta v ľadovom hokeji hráčov do 20 rokov, kde získal s tímom bronzovú medailu. Po návrate dohral sezónu v Košiciach, s ktorými obhájil extraligový titul, aj keď sa v prvom semifinálovom zápase play-off zranil, čo mu neumožnilo štartovať ani na Majstrovstvách sveta v ľadovom hokeji hráčov do 18 rokov 2015, kde mal nastúpiť pred vstupným draftom NHL.

27. júna 2015 si Erika na predsezónnom drafte NHL vybral tím Los Angeles Kings v 2. kole zo 43. priečky. 27. februára 2017 bol spolu s Petrom Budajom súčasťou prestupu z Los Angeles Kings do Tampa Bay Lightning. Po začiatku sezóny 2018/19 na farme v AHL bol povolaný do prvého tímu a 13. novembra 2018 odohral svoj prvý zápas v NHL, ktorý bol proti Nashville Predators. Postupne dostal miesto v zostave prvého tímu Lightning. 

V rokoch 2020 a 2021 vyhral dvakrát po sebe Stanleyho pohár, stal sa prvým slovenským hokejistom, ktorému sa tak podarilo.

13. júla 2022 podpísal predĺženie zmluvy s Lightning na osem rokov v hodnote 41,6 milióna dolárov.

 Klubové štatistiky 
 Sezóna Klub Liga Základná časť Play-offZGABodyTM+/-ZGABodyTM+/-2011/12 HC Košice Extraliga U183754961+312012/13 HC Slovan Bratislava Extraliga U1800000010220+1 HC Slovan Bratislava Extraliga U2030461018+12120118-3 HK Orange 20 1. liga820218-52013/14HK Orange 20 Tipsport extraliga202132-7HC Košice Tipsport extraliga130000070002-3HC Košice Extraliga U20813416-12014/15 HC Košice Tipsport extraliga43581316+7 7 0116+6HC Košice CHL60114-22015/16 Erie OttersOHL414111535+71306610 +42016/17Erie OttersOHL503182153 +312218910 +172017/18Syracuse CrunchAHL715131870 +307112402018/19Syracuse CrunchAHL925714 -1Tampa Bay LightningNHL585111658 +2540330 -22020/21Tampa Bay LightningNHL465131838821191016122021/22Tampa Bay LightningNHL551121346723112121
Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty
 Reprezentácia 






 MS U20 2014 
Na majstrovstvách sveta bol vo veku 16 rokov najmladším hráčom spomedzi všetkých. Nepripísal si ani jeden bod a mal negatívnu štatistiku +/-. PRAVDA O ERIKOVI ČERNÁKOVI , www.takurcitee.sk, 06.01.2014

 MS U18 2014 
Na majstrovstvách sveta bol vo veku 16 rokov najmladším hráčom hráčom a zároveň kapitánom slovenského výberu. Slovensko na MS obsadilo 8. miesto po štvrťfinálovej prehre s USA 2:6.MS18: Američania vo štvrťfinále rýchlo zmrazili snahy Slovákov, www.hokejportal.sk, 17.04.2014 

 MS U20 2015 
Vo veku 17 rokov patril k lídrom obrany tímu a hrával v prvej obrannej formácii s Mislavom Rosandičom. Na turnaji Slováci obsadili 3. miesto. Bola to historicky druhá medaila pre Slovensko v tejto kategórii. Tú prvú Slováci získali tiež v Kanade v roku 1999 a taktiež bola bronzová.

 MS 2019 
Na domácich majstrovstvách Erik patril k základom slovenskej obrany. Zahral si v prvej formácií s Andrejom Sekerom a patrili k najlepšie zohratej dvojky v našom mužstve. 

 Štatistika 
Podujatie Z  G  A BodyTM+/-StrelyMiestoWHC-U17 20135000810.MS U18 201360228-2139.MS U20 201450004-518.MS U18 201450006278.MS U20 201560224+11315px|Bronze BronzMS U20 201640002-37.MS U20 20175011208.MS 201973258+39.

 Referencie 

 Iné projekty 

 Externé odkazy 



Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Košice
Kategória:Hráči Syracuse Crunch
Kategória:Hráči Tampa Bay Lightning
Kategória:Hráči HK Orange 20
Kategória:Víťazi Stanleyho pohára
Kategória:Hokejisti draftovaní klubom Los Angeles Kings
Kategória:Slovenskí hokejisti draftovaní NHL
Kategória:Účastníci MS v hokeji 2019
Kategória:Osobnosti z Košíc